Bannera dâ Sicilia

La bannera dâ Sicilia (chiamata cumunimenti Trinacria) vinni aduttata ntô 1282 pâ prima vota, sùbbutu doppu li Vespri siciliani. È carattirizzata dâ mmàggini dû trisceli (o trinacria) ntô menzu.

Mmeci li culura, rapprisèntanu nturnu li citati di Palermu e Curliuni, chi era canusciuta a ddu tempu comu na citati d'agricultura. Palermu e Curliuni èranu li primi du' citati a funnari na cunfidirazzioni contra li Angiò. Nfini addivintau la bannera ufficiali dâ Riggiuni Autònuma di Sicilia ntô jinnaru dû 2000. La liggi cunzigghia ca la bannera si havi a mustrari davanti ê palazzi pùbbrici, ê scoli, e àutri lochi chi rapprisèntanu la Sicilia.

Sta bannera s'assummigghia a la bannera di l'Ìsula di Man, spiciarmenti ca tutti dui ùsanu lu trisceli. Oggi, lu trisceli è ricanusciutu largamenti comu lu sìmmulu dâ Sicilia. Stu sìmmulu si canusci puru comu la trinacria, chi è lu nomu anticu dâ Sicilia videmma. Stu nomu vinni usatu puru duranti l'èbbica aragunisi sùbbutu doppu li Vespri siciliani chi accabbau lu regnu d'Angiò.

 Liami esterni 
Storia dâ bannera - pi talianu
Sicilian Culture: La Trinacria - pi ngrisi

Catigurìa:Sicilia
Catigurìa:Storia siciliana
Sicilia